ธปท.ไม่ห่วงเงินทุนไหลเข้ากระทบค่าบาท
ธปท.ยอมรับเงินทุนต่างชาติไหลเข้า แต่ไม่จำเป็นต้องเข้าไปดูแลค่าเงินบาท เชื่อค่าเงินไม่ผันผวนมาก
16 ก.พ. 2555

ธปท.ยอมรับเงินทุนต่างชาติไหลเข้า แต่ไม่จำเป็นต้องเข้าไปดูแลค่าเงินบาท เชื่อค่าเงินไม่ผันผวนมาก
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า ยอมรับว่าช่วงนี้มีเงินทุนเคลื่อนย้ายจากประเทศไหลเข้ามาในไทย สะท้อนได้จากตลาดหุ้นและตลาดพันธบัตรปรับสูงขึ้น แต่การไหลเข้ามาใช่ช่วงนี้ไม่น่าห่วงมากนัก เพราะไม่ส่งผลกระทบต่อการเคลื่อนไหวของค่าเงินบาทให้ผันผวนมาก จนทำให้ธปท.ต้องเข้าไปดูแลอะไรมาก เนื่องจากเศรษฐกิจไทยช่งนี้อยู่ในช่วงฟื้นตัวหลังน้ำท่วม ภาคธุรกิจและบริษัทในไทยส่วนใหญ่จึงต้องการใช้เงินตราต่างประทศ เพราะต้องนำเข้าเครื่องจักรอุปกรณ์สูง ขณะที่ภาคส่งออกเองยังไม่ฟื้นตัว ทำให้ดุลการค้ามีขาดดุล ดังนั้น การมีเงินทุนหรือเงินตราต่างประเทศเข้ามาช่วงนี้ก็ทำให้สมประโยชน์ เห็นได้จจากนักลงทุนและธุรกิจไทยเข้าไปซื้อเงินตราต่างประเทศ ทำให้เกิดความสมดุลของตลาดการเงิน
“ถึงช่วงนี้จะมีปัญหาเศรษฐกิจในต่างประเทศ รวมถึงปัญหายุโรป ทำให้เงินทุนไหลเข้ามาไทย แต่ก็ยังไม่สร้างผลกระทบที่น่าห่วงให้กับค่าเงินบาท เพราะความต้องการใช้เงินตราต่างประเทศสมดุล ถึงเงินตราต่งประเทศจะไหลเข้า แต่ก็มีคนใช้ เพราะมีคนไทยหรือนักธุรกิจ บริษัทเข้าไปเป็นฝ่ายซื้อ เพราะมีความต้องการจากบริษัทในภาคธุรกิจเข้าไปซื้อเงินตราต่างประเทศ เกิดการสมประโยชน์ สมดุล การดูแลค่าเงินเลยไม่ต้องเข้าไปทำอะไรมาก” นายประสารกล่าว  
ทั้งนี้ การซื้อการในตลาดหุ้นเมื่อวันที่ 15 ก.พ.ที่ผ่านมามีเงินทุนต่างชาติไหลเข้ามาลงทุนในตลาดหุ้นและตลาดพันธบัตรมากขึ้น โดยตลาดหุ้นปิดที่ระดับ 1,126.48 จุด เพิ่มขึ้น 20.07% หรือ 1.81% มีมูลค่าการซื้อขาย 38,018.17 ล้านบาท ในจำนวนน้นักลงทุนต่างชาติซื้อสุทธิ 1,051 ล้านบาท  สำหรับคาเงินบาทวันนี้เปิดตลาดช่วงเช้าที่ระดับ 30.82-30.84 บาทต่อเหรียญสหรัฐ อ่อนค่าลงจากปิดตลาดวันก่อนหน้าที่ 30.76-30.78 บาทต่อเหรียญสหรัฐ ปรับตัวอ่อนคาลงตามค่าเงินยูโร หลังมีข่าวเลื่อนตกลงหนี้ของประเทศกรีซออกไปอีก